**З А П О В Е Д**



На основание чл. 9, ал. 5 и чл. 26, ал. 7, т. 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), Заповед № РД09-640/29.06.2023 г. на министъра на земеделието и храните и във връзка с одобрена от Ръководителя на Управляващия орган на Програмата за морско дело и рибарство 2014-2020 г. докладна записка № ……………..……. от директора на дирекция „Морско дело и рибарство”,

Н А Р Е Ж Д А М:

I. Изменям Условията за кандидатстване и изпълнение (Приложение № 1) по процедура чрез подбор на проекти № BG14MFOP001-5.022 „Мерки за предлагане на пазара - сектор „Преработване на продуктите от риболов и аквакултури“ по мярка 5.3 „Мерки за предлагане на пазара“, чл. 68, параграф 3 от Регламент (ЕС) № 508/2014, утвърдени със Заповед № МДР-ПП-09-17/20.02.2023 г. на заместник-министъра на земеделието и Ръководител на Управляващия орган на Програмата за морско дело и рибарство 2014-2020 г. В таблицата от раздел 8 „Общ размер на безвъзмездната финансова помощ по процедурата“ се правят следните изменения:

1. В колона едно „Общ размер на безвъзмездната финансова помощ“ думите „3 510 426,10лв.“ се заменят с „4 661 270,47 лв.“;
2. В колона две „Средства от Европейския фонд за морско дело и рибарство“ думите „2 632 819,58 лв.“ се заменят с „3 495 952,85 лв.“;
3. В колона три „Национално съфинансиране“ думите „877 606,52лв.“ се заменят с „1 165 317,62 лв.“.

II. С увеличението на бюджета на процедурата по т. I. ще се финансират всички проектни предложения, които са преминали Техническа и финансова оценка и са допустими за финансиране.

III. Настоящата заповед да бъде публикувана на Единния информационен портал за обща информация за управлението на Европейските структурни и инвестиционни фондове - [*http://www.eufunds.bg*](http://www.eufunds.bg) и в Информационната система за управление и наблюдение на средствата от Европейските структурни и инвестиционни фондове.

Заповедта да се сведе до знанието на съответните длъжностни лица за сведение и изпълнение.

Настоящата заповед подлежи на оспорване пред Административен съд София-град в 14-дневен срок от публикуването ѝ.

